Държавен вестник, бр. 112, 2025 г., стр. 115

БРОЙ  112	
Д Ъ Р Ж А В Е Н  В Е С Т Н И К 	
СТР.  115  
 
допълнителна правоспособност за управление на МПС от категория В съгласно изискванията 
на Наредба № 37 от 2 август 2002 г. за условията и реда за обучение на кандидатите за 
придобиване на правоспособност за управление на моторно превозно средство и условията и 
реда за издаване на разрешение за тяхното обучение (обн., ДВ, бр. 82 от 2002 г).  
2.2. Трета степен на професионална квалификация по професията 
Придобилите трета степен на професионална квалификация по професията 
„Електрообзавеждане на тролейбуси и електрически автобуси“ имат професионални знания, 
компетентности и умения за извършване на дейности по експлоатация, диагностика, 
техническо обслужване (поддържане) и ремонт на тролейбуси и електрически автобуси, по 
изработване (производство) на тролейбуси и електрически автобуси, както и тяхното 
отговорно планиране, организиране и ръководене. 
Освен дейностите, които могат да изпълняват придобилите трета степен на 
професионална квалификация, работодателите очакват от придобилите трета степен на 
професионална квалификация по професията „Електрообзавеждане на тролейбуси и 
електрически автобуси“ да организират и участват в изпълнението на годишните и 
месечните план-графици на монтажите на електрообзавеждане и друго оборудване, както и 
на графиците за техническо обслужване и ремонт на тролейбусите или електрическите 
автобуси.  
Те трябва да могат да съставят заявки и да следят за получаването на необходимите за 
монтажните, сервизни и ремонтни дейности материали, резервни части, машинно 
оборудване, инструменти и други, както и за съответствието между заявката и доставката.  
Контролират получените и изразходвани за монтажните дейности, техническото 
обслужване и ремонт средства, материали и резервни части. Извършват диагностика и 
проверки на състоянието на тролейбусите и електрическите автобуси преди, по време и след 
изпълнението на ремонт.  
Контролират прилагането на техническите изисквания и технологичния процес при 
извършване на монтажи, техническо обслужване, експлоатационни и планови ремонти и 
носят отговорност за престой поради аварии или преработки в следствие на некачествено 
извършени монтажи и ремонти. Извършват контролни и диагностични измервания с 
различни уреди, инструменти и приспособления, като спазват правилата за работа с тях.  
Осъществяват инструктажите и следят за изпълнение на мерките за безопасност. 
Контролират и подпомагат персонала, с който работят, като обясняват или демонстрират 
правилното изпълнение на дадена дейност, организират и разпределят изпълнението на 
работните задачи. Правят мотивирана оценка както на работниците, за които отговарят, така 
и на качеството на изпълнение на разпределените им работни задачи. Оценяват 
необходимостта на персонала от повишаване и разширяване на професионалната 
квалификация и участват в осигуряването на подходящи възможности за това. 
В работата си завършилите трета степен на професионална квалификация използват 
компютърни диагностични уреди и оборудване, контролно-измервателни уреди и 
оборудване, специализирани, хидравлични и пневматични, ръчни инструменти. Работят със 
софтуер за мониторинг и диагностика на превозните средства, офис и компютърна техника, 
софтуер, подпомагащ организацията, наблюдението и отчета на дейностите по монтаж, 
техническо обслужване и ремонт на превозните средства, платформи на производителите и 
други. 
Използват и прилагат техническа и технологична документация, указанията на